section_heading: Povijest sastava
paragraph_text: U ožujku 1989., tri člana sastava, Alex, Chriss i Wutrich počinju snimanje drugog dema. Drugi demo, nazvan prema pjesmi Dischargea The Possibility of Life's Destruction objavljuju 1989. Demo je završen tek u srpnju, zbog problema sa snimateljem/producentom, ali je ovo bio veliki korak naprijed za sastav. Demo je sadržavao 8 autorskih pjesama i 2 obrade (Discharge i Gordi), i doživio sjajne recenzije u stranim fanzinima, kao i u vodećem muzičkom časopisu tadašnje države, Pop Rock-u. Sastav je pobijedio na pulskoj gitarijadi 1989. i nastavio sa svirkama do početka 1990., kada se sastav definitivno raspada zbog nekoliko odlazaka na služenje vojnog roka. Alex i Chriss nalaze Mirka (gitara) i odlučuju nastaviti kao trio s Alexom i na bass gitari, razmišljajući i o promjeni imena sastava. Kao Devastation odsvirali su još nekoliko nastupa, a onda slijedi opet stanka u radu zbog odlaska Alexa i Chrissa na služenje vojnog roka.